Allan Roosileht

Allan Roosileht (sündinud 7. augustil 1959) on eesti raadioajakirjanik ja diskor.

Roosileht on lõpetanud Tallinna 2. Keskkooli ning õppinud Tallinna Pedagoogilises Instituudis eesti keele ja kirjanduse õpetajaks; ta lõpetas ülikooli 1981. aastal.

Aastatel 1981–1991 töötas Roosileht Tallinna 8. Keskkoolis emakeeleõpetajana, vahepeal täitis poolteist aastat sõjaväekohustust Leningradi lähedal Nõukogude armee raketiväeosas. 

Ta alustas raadiotööd 1992. aastal Linnaraadio programmijuhina, tegi ka auhindu võitnud raadioreklaame.Intervjuu: Loe, mis raadiot kuulab Allan Roosileht ja miks ta enam õpetaja ei ole Kroonika/Delfi, 21.06.2013. Ühtlasi juhtis ta üksikuid Vikerraadio "Laupäevadisko" saateid ja tegi kaastööd Rock-raadiole. Seejärel töötas muusikasaadete toimetaja ja saatejuhina Raadio 2-s alates selle loomisest 1993. aasta mais kuni 2004. aasta lõpuni.Allan Roosileht täna viimast päeva Raadio 2 eetris, SLÕhtuleht, 04.11.2004. 

Aastatel 2005–2020 töötas ta Star FM-is.Kertu Jukkum, Allan Roosileht – hommikune ärataja, Buduaar, 07.01.2007. 

Jaanuaris 2024 tegi ta saatejuhina Retro FM-i hommikuprogrammi. 

Looming
Luule ja proosa
Allan Roosilehe esimesed luuletused ilmusid ajalehes Sirp ja Vasar juba siis, kui ta oli koolipoiss."Õhtusöök staariga" | Legendaarne turvamees Allan Roosileht viskas jalad seinale ja naudib mitte midagi tegemist Õhtuleht.ee, 06.09.2020. Hiljem on ta kirjutanud laulusõnu, mis on jõudnud paljudele kogumik-muusikaplaatidele.Allan Roosilehe laulusõnu sisaldavaid muusikakandjaid andmekogus ESTER. Vaadatud 24.03.2024.

Tema noorpõlve luule- ja proosaloomingut on ilmunud almanahhides ja Loomingu Raamatukogus.Andres Keil. Allan Roosileht - neljakümnene optimismipallike Õhtuleht.ee, 07.08.1999. Ta on kuulunud Noorte Autorite Koondisse. 

"Turvamees"
1990. aastatel sai Eestis hitiks Allan Roosilehe lauldud paroodialugu "Turvamees", mille sõnad on ta enda kirjutatud. Tegemist on kaveriga laulust „Africa“, mis sai rahvusvaheliseks hitiks 1975. aastal Toto Cutugno ja ansambli Albatros esituses.Henry Linnard. Allan Roosileht: „Turvamees“ sündis ühe enimkaverdatud loo „Africa“ järgi Õhtuleht.ee, 23.08.2018.

Kui eestikeelsed sõnad olid saadetud originaalloo autoritele ülevaatamiseks ja küsitud luba kaveri väljaandmiseks, tuli vastuseks kommentaar, et väga võimas hääl, aga sõnad on rohkem kui kummalised. "Maailmas ei saadud aru, et Eestimaa oli turvameeste riik ühel hetkel. Iga mees töötas turvamehena," on Roosileht loo saamislugu meenutanud. Roosilehe variant pani aga tööle ka teiste artistide fantaasia ning nende loominguna lisandusid paroodialoole "Turvamees" omakorda paroodialood "Varumees", "Rahamees", "Supermees" jms.Allan Roosileht kunagisest hittloost: Eesti oli ühel hetkel turvameeste riik ERR Menu, 25.09.2020. 

Roosileht kutsus raadiokuulajatest soovijaid üles laulu muusikavideos osalema; videosse pääseski paarkümmend musta ülikonda kandvat meest.

Disko
Allan Roosileht on üks Eesti staažikamaid tegevdiskoreid, tema esimene soolodisko toimus 27. augustil 1977 Jõõpres. 1981. aastal võitis ta Einar Kapi ja Riho Baumanni ees toonases Kingissepa kultuurimajas peetud "Saaremaa kadaka" III diskofestivali, mille diskorite võistlus hõlmas lisaks praktilistele oskustele ka popmuusika teooria ja faktide viktoriini.Valli Aasa. Grammofonistid kutsusid rokkima. Tartu Riiklik Ülikool, 20.02.1981. 

Popmuusika ajaloo asjatundja Olav Osolin on liigitanud Eesti disko ajaloo algusaastad 1972–1974 ainult vinüülimuusika aastateks ning toonud teise lainena välja perioodi, mis algas 1975.-1976. aastal koos esimeste lintmakkide tulekuga. Aegamisi tõrjusid lintmakid grammofonid välja ja diskoritest nagu Arno Kukk, Allan Roosileht, Raivo Raidam, Aivar Pilv, Tiit Priidel ning paljudest teistest said oma ajastu suunamudijad, on Osolin määratlenud.Margit Kilumets. Olav Osolin Eesti esimestest diskodest: mööda seina tulid higinired alla, sest ventilatsiooni polnud ERR Menu, 18.01.2023.

Roosileht on teinud rohkesti diskopidusid Tallinna Pedagoogilise Instituudi klubis ja mujal Tallinnas, mõnel perioodil isegi enam kui 200 pidu aastas. 1980. aastate alguses, kui hakkas pead tõstma ansambel Depeche Mode ja välja tulid esimesed futuristliku muusika kogumikud, tegi Roosileht sõpradega toonases Keldrimäe kultuurimajas futudisko. 1990. aastatel käis esinemas ka Soome diskodel ja muudel meelelahutusüritustel. Menukad olid tema väljasõidudiskod katamaraanil Liivi Laht.Katharina Toomemets. Allan Roosileht: kaugeimad diskod olen teinud Kuubal ja Moskvas Õhtuleht.ee, 29.11.2014.

Visuaalkunst
Allan Roosileht kogub helisalvestisi ning huvitub muusikast ja kunstist ja nende koosmõjust. Vaimustudes Leonhard Lapinist, Vassili Kandinskyst, Salvador Dalíst, Andy Warholist, Jüri Arrakust ja Kalev Mark Kostabist, viljeleb ta ka ise maalikunsti. 2021. aastal võis tema tosinast teosest koosnevat näitust "Vinüül ja akrüül" näha Solarise keskuses, hiljem sai sellest rändnäitus.Allan Roosileht Nordic Baltic Art Center NOBA kodulehel. Vaadatud 12.03.2024.

 Tunnustus 
 2014 – Eesti ööelu legend (veebilehe eestidj.ee välja antav aunimetus)Allan Roosileht nimetati ööelu legendiks ERR Menu, 29.11.2014.
 2017 – Selge Kõneleja auhinna laureaatSelged kõnelejad 2021 Eesti Vaegkuuljate Liit, 11.01.2022.
 2022 – Kuldmikrofoni auhinna laureaatKuldmikrofoni pälvis Allan Roosileht 15.12.2022.

Isiklikku
Tema isa oli kirurg ja tervishoiujuht August Roosileht (1929–2013), ka ema Inga-Kaarin on meditsiinitöötaja.Jaanus Hämarsoo. Aastaid üksinda ööelus surfanud Allan Roosileht paljastab: jah, mul on kaaslanna ka! Kroonika/Delfi, 14.09.2018. Tema poolvend Andres Roosileht on näitleja.Andres Keil, Allan Roosileht – neljakümnene optimismipallike, Õhtuleht, 07.08.1999.

Allan Roosilehel on täiskasvanud pojad Kristjan ja Martin.Anu Saagim. ÕL TV | Tulevane antiigipoodnik Allan Roosileht: minu maja näeb välja, nagu oleks siin elanud mõnda aega Los Angelese hipikoloonia Õhtuleht.ee, 28.01.2024.

Viited

Välislingid

 Telesaade "Kuniks elu: 1 | Tantsutrupp Catherine and the Boys" (Allan Roosileht esitab laulu "Turvamees", 28:40.) Saatejuht Vahur Kersna. Esmaeeter ETV-s: 30. detsember 1994
 Telesaade "Elu lugu: 33 | Allan Roosileht" Saatejuht Reet Linna. Esmaeeter ETV-s: 2. jaanuar 2023

Kategooria:Eesti saatejuhid
Kategooria:Eesti DJd
Kategooria:Tallinna Reaalkooli vilistlased
Kategooria:Tallinna Ülikooli vilistlased
Kategooria:Sündinud 1959